CELEX: 62007TN0104
Language: ro
Date: 2007-04-06 00:00:00
Title: Cauza T-104/07: Acțiune introdusă la 6 aprilie 2007 — BVGD/Comisia Comunităților Europene

9.6.2007   
            
            
               RO
            
            
               Jurnalul Oficial al Uniunii Europene
            
            
               C 129/18
            
         Acțiune introdusă la 6 aprilie 2007 — BVGD/Comisia Comunităților Europene
   (Cauza T-104/07)
   (2007/C 129/32)
   Limba de procedură: engleza
   Părțile
   
      Reclamantă: Belgische Vereniging van handelaars in- en uitvoerders geslepen diamant (Antwerpen, Belgia) (reprezentanți: G. Vandersanden, L. Levi și C. Ronzi, lawyers)
   
      Pârâtă: Comisia Comunităților Europene
   Concluziile reclamantei
   
               —
            
            
               anularea deciziei din 26 ianuarie 2007 prin care Comisia Europeană a respins plângerea introdusă de către BVGD pe motiv că nu există suficiente temeiuri pentru a-i da curs (cauza COMP/39.221/B-2 — BVGD/De Beers);
            
         
               —
            
            
               obligarea Comisiei la plata tuturor cheltuielilor de judecată.
            
         Motivele și principalele argumente
   Reclamanta contestă decizia Comisiei din 26 ianuarie 2007 emisă în cauza privind concurența COMP/39.221/B-2 — BVGD/De Beers, prin care Comisia a respins plângerea reclamantei privitoare la încălcarea articolelor 81 CE și 82 CE prin sistemul „Supplier of Choice ”aplicat de către De Beers Group pentru distribuția diamantelor brute, motivând că nu există suficient interes comunitar pentru a da curs plângerii reclamantei.
   Reclamanta pretinde că De Beers — un producător de diamante brute, care, potrivit reclamantei, era implicat în principal în amonte în cadrul procesului de vânzare a diamantelor brute — caută ca, prin sistemul său „Supplier of Choice”, să își extindă controlul asupra pieței pentru a acoperi întregul parcurs al diamantelor de la mină până la consumator, respectiv și asupra piețelor în aval.
   În sprijinul cererii sale, reclamanta susține în primul rând o încălcare a drepturilor sale procedurale în calitate de reclamantă. Aceasta invocă i) faptul că a fost împiedicată de către Comisie să își exercite dreptul de a avea acces, în temeiul articolului 8 alineatul (1) din Regulamentul nr. 773/2004 (1), la documentele pe care Comisia și-a întemeiat evaluarea provizorie, ii) faptul că s-a exercitat de către Comisie o presiune necuvenită asupra reclamantei prin modalitatea de gestionare a termenelor stabilite în cauză, iii) faptul că, prin corespondența adresată reclamantei, Comisia a creat confuzie cu privire la stadiul procedurii și iv) faptul că reclamanta nu a fost implicată îndeaproape în procedură de către Comisie.
   În cel de-al doilea rând, reclamanta susține că a fost încălcată de către Comisie noțiunea de interes comunitar și au fost comise de aceasta erori vădite de apreciere, erori de drept și încălcări ale obligației de a motiva.
   
      (1)  Regulamentul (CE) nr. 773/2004 al Comisiei din 7 aprilie 2004 privind desfășurarea procedurilor puse în aplicare de Comisie în temeiul articolelor 81 și 82 din Tratatul CE (JO 2004, L 123, p. 18).